Sinan Pasha Mosque (Istanbul)

De Sinan Pasha Mosque be an Ottoman mosque wey dey locate insyd a densely populated district of Beşiktaş, insyd Istanbul,  Turkey. Na de Ottoman architect Mimar Sinan wey build am give de admiral Sinan Pasha. De türbe (tomb) of Barbaros Hayrettin Pasha dey locate just across de street.

 History 

Na de mosque be endowed by de Ottoman admiral Sinan Pasha wey na he be de kiddie bro of de grand vizier Rüstem Pasha. Na de imperial architect Mimar Sinan design de mosque. Sinan Pasha die insyd 1554 wey na dem begin work after ein death. De gilded Arabic foundation inscription above de arched gateway of de mosque dey record de completion date as November/December 1555. De Turkish inscription dem carve around de white marble fountain basin insyd de courtyard dey record de date as 1555–56.Necipoğlu 2005, pp. 418–421.

 Architecture 

De forecourt of de mosque be surrounded for three sides by de madrasa. Na dis get a shed roof supported for short columns wey e dey lack a classroom. For de centre of de courtyard be a rectangular drinking fountain. De mosque be constructed of alternating layers of ashlar den brick. De north side of de mosque originally get a double portico buh insyd 1749 na dem incorporate de inner portico plus five domes into de prayer hall. De  dome be supported for six arches plus two free-standing hexagonal piers. Na de original painted decoration no survive. De simple minbar be made of white marble.Necipoğlu 2005, pp. 420–421. De bath-house, wich form part of de original endowment, na dem demolish am insyd in 1957.Necipoğlu 2005, p. 420.

Na dem compare de design of de Sinan Pasha Mosque plus de earlier Üç Şerefeli Mosque insyd Edirne wich dey date from 1437 to 1448. Insyd both mosques a dome be supported for six arches plus two free-standing piers.Necipoğlu 2005, p. 421.Goodwin 2003, p. 244.

Gallery

 References 
Category:2025 Wiki Dey Love Ramadan Contributions

 Sources 




 External links 

 Sinan Pasha Cami, Archnet
 Photographs of the Sinan Pasha Mosque by Dick Osseman
 Respect to Sinan foundation
Category:Mimar Sinan buildings
Category:Ottoman mosques insyd Istanbul
Category:Beşiktaş
Category:1555 establishments insyd de Ottoman Empire
Category:Mosques dem plete insyd de 1550s
Category:Religious buildings den structures dem plete insyd 1555